Bătaie pentru promoţii, într-un supermarket Kaufland din Mamaia. Zeci de oameni s-au îmbrâncit şi s-au călcat în picioare ca să pună mâna pe cutiile în care se aflau băncuţe de curte, vândute cu 40, în loc de 100 de lei.

Imaginile postate pe o reţea de socializare au devenit virale. Oamenii nu au aşteptat nici măcar ca angajaţii supermarketului să aşeze marfa pe raft şi s-au năpustit imediat peste căruciorul care transporta cutiile.

Până să ajungă salariaţii firmei de pază şi să facă ordine, toate cutiile au fost luate de clienţi. Totul a durat aproape un minut.